Tuesday, February 25th, 09:28:36
26 November 2019 | Landbou
Onthou Napha se jaarvergadering
Die Namibië Professionele Jagvereniging (Napha) hou hul jaarvergadering vandag om 07:30 by Droombos, Windhoek. Van 18:30 af vind ’n spitbraai plaas en kostes beloop N$300 per persoon vir die aand se verrigtinge. Kontak Napha voor 10 November by 061 234 455 of [email protected]
Fietsryers trap vir Dare to Care
Van 28 tot 30 November gaan ’n groep vrywilligers 376 km met bergfietse van Otjiwarongo na Torrabaai ry om geld vir die Dare to Care-droogtehulpfonds in te samel. Alle deelnemers is sakemanne of boere wat deur die droogte geraak word. Hulle het borgskappe nodig om hulle per kilometer te borg, maar ander borgskappe is ook welkom. Kontak Len de Jager by 081 236 3713, Herman Lintveld by 081 129 9987 of Dirk Potgieter by 081 127 8200 vir meer inligting.
Openbare vergadering oor GM-mielies
Akkerbouprodusente het Geo Pollution Technologies genader om omgewingstudies te doen vir die bekendstelling van geneties gemodifiseerde (GM) mielies, oftewel Zea Mays, vir landboudoeleindes in Namibië, waarná ’n aansoek ook by die Nasionale Kommissie van Wetenskap- en Tegnologienavorsing (NCRST) gebring sal word. Dit behels die bekendstelling van MON810, MON89034 en NK603. Alle belanghebbendes en geraakte partye word na ’n openbare vergadering op 3 Desember om 10:00 op Grootfontein by die Grootfontein-skougronde genooi. Die moontlike voor-en nadele van die gebruik hiervan sal uitgelig word, waarná die gehoor aan die gesprek kan deelneem. Bevestig voor 29 November deur ’n e-pos aan [email protected] of [email protected] te stuur, of ’n faks na 088 626 368, of skakel 061 257 411.
Kursus oor droëlandgewasse
Agra ProVision bied van 3 tot 4 Desember ’n kursus oor die beste praktyke vir droëlandgewasse in Windhoek aan. Die kursus duur van 08:00 tot 16:30 en kos N$1 500 per persoon. Belangstellendes kan Agra ProVision by 061 2909208 of [email protected] kontak.